ЕС подкани Великобритания да размисли , тя обаче обяви , че твърдо напуска Съюза 16.01 . 2018 16.01 . 2018 Свят Великобритания твърдо напуска ЕС . Това каза говорител на премиера Тереза Мей , цитиран от пресата на Острова . Реакцията бе в отговор на подканата от европейските ръководители Обединеното кралство да размисли и преоцени позицията си . По - рано пред Европейския парламент председателят на Европейския съвет Доналд Туск заяви , че все още не е късно Лондон да промени решението си относно Брекзит . Доналд Туск – председател на Европейския съвет : Ако британското правителство се придържа към позицията си за напускане , Брекзит ще се превърне в реалност , с всички негативни последици , през март 2019 година . Ние тук на континента все още не сме променили позицията си , нашите сърца все още остават отворени за вас . “ Туск добави , че ЕС се нуждае от „ по - голяма ясната “ относно визията на Великобритания за бъдещите отношения . Така той отхвърли позицията на британския финансов министър Филип Хамънд , който призова ЕС първи да си разясни позицията . Доналд Туск – председател на Европейския съвет : Трябва ни по - голяма яснота за британската визия . Когато това се случи , лидерите на ЕС ще се срещнат и решат начина , по който Съюзът вижда своите бъдещи отношения с кралството като трета страна . Това означава да бъдат приети нови ръководни насоки на преговорите . “ Туск заключи , че втората фаза от преговорите – за бъдещите отношения с Великобритания – ще бъде по - трудна от първата и ще изисква доста компромиси . В Обединеното кралство напоследък се чуват все повече гласове да се организира втори референдум за членството на Великобритания в ЕС , тъй като обществените настроения са се обърнали в подкрепа на оставането .